Държавен вестник, бр. 12, 2021 г., стр. 149

БРОЙ  12	
Д Ъ Р Ж А В Е Н  В Е С Т Н И К 	
СТР.  149  
(2) Тактилните ивици по ал. 1 се изпълняват 
от тактилни плочи, които съответстват най-
малко на следните изисквания:
1. имат профил на елементите за тактилни 
повърхности, който съответства на минимал-
ните изисквания на чл. 10, ал. 2 и чл. 11, ал. 2;
2. имат размери 30/30 cm или 40/40 cm в за-
висимост от широчината на тактилната ивица, 
при която се получава най-естетично вписване 
и адаптиране към прилежащото пространство 
и настилка;
3. изработени са от материали така, че 
повърхността да е гладка, без шупли и да е 
устойчива на износване и подхлъзване;
4. тактилните плочи са без скосявания 
(фаски) на ръбовете;
5. оцветяването на повърхността на плочата 
е с дебелина най-малко 12 mm (при бетонови 
плочи).
(3) Тактилните ивици по ал. 1 могат да 
се изпълняват и върху готови настилки чрез 
подреждане и фиксиране на профилни еле-
менти от метал, жълтооцветени синтетични 
материали (ребра или скосени полусфери) или 
от синтетични материали (ребра или скосени 
полусфери) в цвят, който осигурява контраст 
с повече от 50 % спрямо цвета на готовата 
настилка. Готовите настилки, върху които се 
изпълняват тактилни ивици, трябва да са устой-
чиви на износване и подхлъзване. За външна 
употреба при изпълнението на тактилни ивици 
чрез подреждане и фиксиране на профилни 
елементи върху готови настилки могат да се 
използват само метални профилни елементи, 
трайно и механично съединени към настилката. 
Чл. 10. (1) Тактилните ивици за насочване 
(водеща линия) се ориентират по посока на 
придвижване и се изпълняват с ширина 30 
или 40 cm при отчитане на размерите на при-
лежащите плочи (фиг. 6). Тактилните ивици 
за насочване се изпълняват по достъпните 
маршрути в урбанизираната територия с ог-
лед създаване на условия за ориентацията на 
хората с увредено зрение. Те се ориентират 
по посока на придвижване на разстояние 
до 50 cm от сградите или от обезопасената 
страна на достъпните маршрути, като преди 
опасности по направление на пешеходното 
движение се насочват към тактилните ивици 
за внимание (предупреждение). Тактилните 
ивици за насочване (водеща линия) представ- 
ляват профилирана повърхност с успоредно 
разположени заоблени ребра (ленти по ця-
лата широчина на тактилните плочи), а при 
подреждане и фиксиране на профилни еле-
менти върху готови настилки елементите се 
разполагат по цялата широчина на тактилната 
ивица. Примерен план и профил на тактилна 
плоча за изпълнение на тактилни ивици за 
насочване (водеща линия) са дадени на фиг. 7, 
а примерен профил, подреждане и фиксиране 
на профилни елементи върху готови настилки 
са дадени на фиг. 8.
(2) Минималните изисквания към профилни-
те елементи за изпълнение на тактилни ивици 
за насочване (водеща линия) са, както следва:
1. широчина на реброто в основата – в об-
хват от 30 до 35 mm;
2. широчина на реброто в горната част – в 
обхват от 20 до 25 mm;
3. височина на реброто – 4 или 5 mm;
4. разстояние между изпъкналата част на 
реброто по дължина до ръба на тактилната 
плоча (при тактилни плочи) – от 10 до 13 mm;
5. разстояние от център до център на съсед- 
ни ребра – в обхват от 75 до 80 mm;
6. най-малко три броя ребра на широчина 
от 30 cm.
Фиг. 7. Примерен план и профил на тактилна плоча за изпълнение на тактилни ивици за
насочване (водеща линия)